แพลตฟอร์มใหม่ของสยามพิวรรธน์ เกิดจากความร่วมมือในการพัฒนากับพันธมิตรคู่ค้า เพื่ออะไร
1. สร้างคอนเทนต์ที่โดนใจกับแต่ละคอมมูนิตี้
2. สัมผัสกับประสบการณ์ที่แตกต่างและเงินซื้อไม่ได้ ในทุกที่ทุกเวลา
3. สร้างโครงสร้างพื้นฐานของแพลตฟอร์ม ข้อมูล และโปรแกรมสร้างความสัมพันธ์กับลูกค้า
4. สร้างประสบการณ์ผู้ใช้งานที่ตรงกับจุดยืนของแบรนด์
คำตอบที่ถูกต้องได้แก่ 4.  เพราะว่า แพลตฟอร์มใหม่ของสยามพิวรรธน์ เกิดจากความร่วมมือในการพัฒนากับพันธมิตรคู่ค้า เพื่อสร้างประสบการณ์ผู้ใช้งานที่ตรงกับจุดยืนของแบรนด์

แพลตฟอร์มใหม่ของสยามพิวรรธน์ เกิดจากความร่วมมือในการพัฒนากับพันธมิตร ได้แก่

- พันธมิตรคู่ค้า เพื่อสร้างประสบการณ์ผู้ใช้งานที่ตรงกับจุดยืนของแบรนด์
- พันธมิตรด้านเทคโนโลยี เพื่อสร้างโครงสร้างพื้นฐานของแพลตฟอร์ม ข้อมูล และโปรแกรมสร้างความสัมพันธ์กับลูกค้า
- พันธมิตรอินฟลูเอนเซอร์ชื่อดัง เพื่อสร้างคอนเทนต์ที่โดนใจกับแต่ละคอมมูนิตี้

โดยมี 4 องค์ประกอบที่เป็นปัจจัยพื้นฐาน ดังนี้


1. ผนึกร้านค้า คู่ค้า พันธมิตรและแบรนด์ที่หลากหลาย: นับตั้งแต่การเปิดตัว Ultimate Chat & Shop เมื่อเดือนเมษายน 2564 ลูกค้ามียอดใช้จ่ายออนไลน์สูงกว่ายอดซื้อปกติในประเทศไทยโดยเฉลี่ย 9-10 เท่า ดังนั้นแพลตฟอร์มใหม่จึงเป็นการต่อยอด โดยมีพันธมิตรแบรนด์ระดับพรีเมียมและลักชัวรีเข้ามาร่วมอีกมาก

2. สร้างคอมมูนิตี้ที่คัดสรรความพิเศษมาให้โดยเฉพาะ: สยามพิวรรธน์จะนำเสนอคอนเทนต์มากกว่า 3,000 คอนเทนต์ในแต่ละเดือนในคอมมูนิตี้ออนไลน์แพลตฟอร์มผสานการสร้างสัมพันธ์กับลูกค้าแบบบูรณาการ (Loyalty Program) เพื่อให้มาจับจ่ายกับแบรนด์โปรด หรือแบรนด์ที่สร้างแรงบันดาลใจ

3. เชื่อมประสบการณ์โลกคู่ขนาน: บนแพลตฟอร์มใหม่ ลูกค้าจะค้นพบแบรนด์ สินค้า และประสบการณ์ใหม่ ๆ ได้ง่ายยิ่งขึ้น ได้สัมผัสกับประสบการณ์ที่แตกต่างและเงินซื้อไม่ได้ ในทุกที่ทุกเวลาโดยจะขยายศักยภาพของการเชื่อมโลกจริงและโลกเสมือนจริงด้วย Metaverse ในอนาคต

4. นำเสนอระบบรีวอร์ดที่ไร้ขีดจำกัด: ยกระดับ Loyalty Program พร้อมเริ่มใช้ VIZ Coins ที่สามารถใช้ซื้อสินค้า ณ ร้านค้าที่เข้าร่วมรายการภายในศูนย์การค้า บนช่องทางออนไลน์ และเป็นทางเลือกให้ลูกค้าเปลี่ยนคะแนนในบัตรเครดิต เพื่อเพลิดเพลินไปกับสิทธิประโยชน์ที่หลากหลายมากขึ้นกว่าเดิม